
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                                                     Bucureşti, 16.06.2014 

                                         PL-x 118/2014


     RAPORT  
asupra proiectului de lege privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, trimis cu adresa nr. PL-x 118/2014 din 17 martie 2014, înregistrat sub nr.4c-11/294 din 18 martie 2014.
Senatul în calitate de primă Cameră sesizată a adoptat iniţiativa legislativă în şedinţa din 11 martie 2014.
Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 1544 din 23 decembrie 2013.

Comisia pentru drepturile omului, culte şi problemele minorităţilor naţionale a avizat favorabil iniţiativa legislativă în şedinţa din 25 martie 2014.

Comisia pentru agricultură, silvicultură, industrie alimentară şi servicii specifice a avizat favorabil iniţiativa legislativă în şedinţa din 25 martie 2014, înaintând şi amendamentele respinse.
Comisia pentru administraţie publică şi amenajarea teritoriului a avizat favorabil iniţiativa legislativă în şedinţa din 2 aprilie 2014.

Proiectul de lege are ca obiect de reglementare instituirea unui termen de 180 de zile în care comisiile prevăzute la art. 5 din Legea nr. 165/2013 să finalizeze situaţia terenurilor agricole şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială.
De asemenea, se propune prorogarea, termenului prevăzut la art. 10 alin. (1) din Legea nr. 165, în care Agenţia Naţională de Cadastru şi Publicitate Imobiliară va realiza, pentru fiecare judeţ şi la nivel naţional, situaţia comparativă a cererilor şi disponibilului de teren, precum şi a termenului prevăzut la art. 20 alin. (4), în care trebuie identificate toate imobilele ce vor face parte din Fondul naţional al terenurilor agricole şi al altor imobile, administrat de Agenţia Domeniilor Statului. Precum şi prorogarea termenului prevăzut la art. III din Ordonanţa de urgenţă a Guvernului nr. 71/2013 pentru modificarea şi completarea Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome şi pentru prorogarea unui termen, până la data de 30 iunie 2014, inclusiv.

În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei juridice au examinat această iniţiativă legislativă în şedinţa din  16 iunie 2014. 

La şedinţa Comisiei juridice, de disciplină şi imunităţi au fost prezenţi, conform listei de prezenţă, 23 deputaţi din totalul de 27 membri ai acesteia. 

În urma examinării iniţiativei legislative, a expunerii de motive, a avizului Consiliului Legislativ, precum şi a opiniilor exprimate, membrii Comisiei au hotărât, cu majoritate de voturi, adoptarea proiectului de Lege privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, cu amendamentele admise care sunt redate în Anexa I la prezentul raport. Amendamentele respinse sunt redate în Anexa II.
În raport cu obiectul şi conţinutul său, proiectul de lege face parte din categoria legilor ordinare.
                           VICEPREŞEDINTE,                                                 SECRETAR,                                                                                                 

                                     Nicolae-Ciprian NICA                                Sorin Constantin STRAGEA

Consilier,
Roxana David
ANEXAI: amendamente admise
	Nr. crt.
	Text OUG 
	Text Senat
	Amendamente
	Motivare

	1. 
	
	LEGE

privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene


	Nemodificat


	

	2. 
	
	Articol unic.- Se aprobă Ordonanţa de urgenţă a Guvernului nr.115 din 23 decembrie 2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, publicată în Monitorul Oficial al României, Partea I, nr.835 din 24 decembrie 2013.


	Art. I.  – Se aprobă Ordonanţa de urgenţă a Guvernului nr. 115 din 23 decembrie 2013 pentru instituirea unui nou termen în care să se finalizeze situaţia prevăzută la art. 6 alin. (1) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, publicată în Monitorul Oficial al României, Partea I, nr. 835 din 24 decembrie 2013, cu următoarele modificări şi completări:

Autor: deputat Ciprian Nica


	

	3. 
	ORDONANŢĂ DE URGENŢĂ 

pentru instituirea unui nou termen în care să se finalizeze situaţia prevăzută la art.6 alin.(l) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene


	
	1. Titlul ordonanţei de urgenţă se modifică şi va avea următorul cuprins:

„Ordonanţa de urgenţă pentru instituirea unui nou termen în care să se finalizeze situaţia prevăzută la art. 6 alin. (1) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene şi pentru modificarea şi completarea art. 45 din aceiaşi lege
Autor: deputat Ciprian Nica
	

	4. 
	Art.I. - Se instituie un termen de 180 de zile, de la data intrării în vigoare a prezentei ordonanţe de urgenţă, în care comisia prevăzută la art. 5 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, finalizează situaţia terenurilor agricole, cu sau fără investiţii, şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială.


	
	2. Articolul I se modifică şi va avea următorul cuprins:

„Art. I. - Se instituie un termen de 270 de zile de la data intrării în vigoare a prezentei ordonanţe de urgenţă, în care comisia prevăzuta la art. 5 din Legea nr. 165/2013 privind măsurile pentru finalizarea procesului de restituire, în natura sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, finalizează situaţia terenurilor agricole, cu sau fără investiţii, şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială”.
Autor: deputat Ciprian Nica


	

	5. 
	Art.II. - (1) Termenul prevăzut la art. 10 alin. (1) din Legea nr. 165/2013 se prorogă până la data de 1 septembrie 2014.

(2) Termenul prevăzut la art. 20 alin. (4) din Legea nr. 165/2013 se prorogă până la data de 1 ianuarie 2015.


	
	3. Articolul II se modifică şi va avea următorul cuprins:
„Art. II. - (1) Termenul prevăzut la art. 10 alin. (1) din Legea nr. 165/2013 se prorogă până la data de 1 decembrie 2014.

(2) Termenul prevăzut la art. 20 alin. (4) din Legea nr. 165/2013 se prorogă până la data de 1 aprilie 2015.”
Autor: deputat Ciprian Nica


	

	6. 
	Art.III. - Termenul prevăzut la art. III din Ordonanţa de urgenţă a Guvernului nr. 71/2013 pentru modificarea şi completarea Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome şi pentru prorogarea unui termen, publicată în Monitorul Oficial al României, Partea I, nr. 388 din 28 iunie 2013, se prorogă până la data de 30 iunie 2014, inclusiv.
	
	Nemodificat


	

	7. 
	(4) La propunerea motivată a deţinătorilor actuali, Guvernul, prin hotărâre, stabileşte imobilele prevăzute la alin. (1) şi (2) pentru care foştii proprietari sau, după caz, moştenitorii acestora au obligaţia de a menţine afectaţiunea de interes public.

(Legea nr. 165/2013)
	
	4. După articolul III se introduce un nou articol, articolul IV, cu următorul cuprins:  

„Art. IV. - Articolul 45 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, cu modificările şi completările. ulterioare, se modifică şi se completează, după cum urmează:

1. Alineatul (4) se modifică şi va avea următorul cuprins:

«(4) Menţinerea afectaţiunii de interes public se stabileşte de către entitatea învestită de lege, prin decizia de restituire în natură, la propunerea motivată a deţinătorului actual al imobilului.»


	Având în vedere că de la intrarea în vigoare a Legii 
nr. 165/2013 a trecut mai mult de un an de zile, perioadă în care deţinătorii actuali ai imobilelor nu au transmis datele de identificare necesare promovării hotărârii de guvern prevăzute la art. 45 din Legea nr. 165/2013 propun modificarea acestui articol având ca finalitate deblocarea procesului de restituire a imobilelor afectate unor destinaţii de interes public. 



	8. 
	(5) În vederea promovării hotărârii prevăzute la alin. (4), deţinătorii actuali ai imobilelor comunică Autorităţii Naţionale pentru Restituirea Proprietăţilor, în termen de 45 de zile de la data intrării în vigoare a prezentei legi, datele de identificare a imobilelor pentru care este necesară menţinerea afectaţiunii de interes public.
(Legea nr. 165/2013)


	
	2. Alineatul (5) se abrogă.

Autor: deputat Ciprian Nica


	

	9. 
	(6) În perioada prevăzută la alin. (1) şi (2), plata cheltuielilor de întreţinere aferente imobilului respectiv revine deţinătorilor actuali. Noul proprietar beneficiază de plata unei chirii, stabilită în funcţie de valoarea de piaţă, prin hotărâre a Guvernului.

	
	3. Alineatul (6) se modifică şi va avea următorul cuprins: 

«(6) În perioada menţinerii afectaţiunii de interes public, obligaţia privind plata cheltuielilor de întreţinere aferente imobilului revine deţinătorului actual al acestuia.»

Autor: deputat Ciprian Nica


	

	10. 
	
	
	4. După alineatul (6) se introduc patru noi alineate, 
alineatele (61) - (64), cu următorul cuprins:

«(61) În perioada menţinerii afectaţiunii de interes public, noul proprietar beneficiază de plata unei chirii, care se stabileşte în funcţie de valoarea imobilului prin raportare la grila notarială valabilă la data încheierii sau prelungirii contractului de închiriere. În cazul construcţiilor cu o suprafaţa de până la 300 mp, la calculul valorii se aplică grila notarială aferentă construcţiilor cu destinaţia de locuinţă. Pentru suprafaţa care excede limitei de 300 mp se aplică grila notarială aferentă construcţiilor cu destinaţie de spaţiu industrial.

(62) Cuantumul anual al chiriei nu poate depăşi 6% din valoarea construcţiei, respectiv 4% din valoarea terenului, stabilită conform alin. (61).

(63) Noul proprietar şi deţinătorul actual al imobilului vor încheia un contract de închiriere, în formă scrisă, în termen de 60 zile de la data emiterii deciziei privind restituirea în natură. 

(64) Plata obligaţiilor care decurg din contractele de închiriere se asigură din fondurile prevăzute cu această destinaţie în bugetele de venituri şi cheltuieli aprobate, în condiţiile legii. »” 

Autor: deputat Ciprian Nica


	Întrucât în lege se prevede faptul că noul proprietar beneficiază de plata unei chirii, propun ca şi criteriile în funcţie de care se stabileşte aceasta să fie stabilite tot prin lege.



	11. 
	
	
	Art. II. - La data intrării în vigoare a prezentei legi se abrogă: 

a) Hotărârea Guvernului nr. 1.886/2006 pentru stabilirea cuantumului chiriilor aferente imobilelor care fac obiectul prevederilor art. 16 alin. (2) din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, ale art. 1 
alin. (10) din Ordonanţa de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România şi ale art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, publicată în Monitorul Oficial al României, Partea I, nr. 15 din 10 ianuarie 2007;

b) Hotărârea Guvernului nr. 343/2007 privind modificarea şi completarea Hotărârii Guvernului nr. 1.886/2006 pentru stabilirea cuantumului chiriilor aferente imobilelor care fac obiectul prevederilor art. 16 alin. (2) din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, ale art. 1 alin. (10) din Ordonanţa de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România şi ale art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România privind modificarea şi completarea Hotărârii Guvernului 
nr. 1.886/2006, publicată în Monitorul Oficial al României, Partea I, nr. 265 din 19 aprilie 2007;

c) orice dispoziţie legală cu privire la modul de stabilire a cuantumului chiriilor contrară  prevederilor prezentei legi .
Autor: deputat Ciprian Nica


	

	12. 
	
	
	Art. III. – După articolul 1 din Ordonanţa Guvernului nr. 89/2000 privind unele măsuri pentru autorizarea operatorilor şi efectuarea înscrierilor în Arhiva Electronică de Garanţii Reale Mobiliare, cu modificări şi completări, publicată în Monitorul Oficial al României, Partea I, nr. 423 din 1 septembrie 2000, cu modificări şi completări, se introduce un nou articol, articolul 11, cu următorul cuprins: 
„Art. 11 - (1) Nu poate dobândi calitatea de operator autorizat/agent împuternicit şi nu poate efectua înregistrarea formularelor de aviz de înscriere în A.E.G.R.M. persoana care este parte în contractul/operaţiunile asimilate care stă la baza înscrierii sau în avizul de înscriere, după cum urmează:
a) operatorul autorizat şi/sau agentul împuternicit al acestuia; 

b) societatea comercială la care operatorul autorizat şi/sau agentul împuternicit al acestuia deţin participaţii ori care este controlată, indirect, de operatorul autorizat şi/sau agentul împuternicit al acestuia;

c) asociaţia sau fundaţia constituită de operatorul autorizat/agentul împuternicit al acestuia.

(2) Înţelegerile dintre operatori sau agenţi privind înregistrarea exclusivă şi reciprocă în A.E.G.R.M. sunt considerate practici anticoncurenţiale şi sunt interzise.”

Autor: deputat Ciprian Nica


	


ANEXA II: amendamente respinse
	Nr. crt.
	Text OUG
	Text Senat
	Amendamente
	1.Motivare pentru susţinerea amendamentului

2.Motivare pentru respingerea amendamentului
	Cameră Decizională

	1.
	Art.I. - Se instituie un termen de 180 de zile, de la data intrării în vigoare a prezentei ordonanţe de urgenţă, în care comisia prevăzută la art. 5 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, finalizează situaţia terenurilor agricole, cu sau fără investiţii, şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială.


	
	Art. I

Se instituie un termen de 90 de zile de la data intrării în vigoare a prezentei ordonanţe de urgenţă, în care comisia prevăzută la art.5 din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr.278 din 17 mai 2013, finalizează situaţia terenurilor agricole, cu sau fără investiţii, şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială.

Autor: deputat Tinel Gheorghe


	1.Sunt suficiente 90 de zile în care comisia să finalizeze procesul de restituire.

La adoptarea Legii nr.165/2013 în Parlamentul României, Prim-Ministrul Victor Ponta a dat asigurări că termenele prevăzute pentru implementarea legii sunt maximale. Prin modificările aduse de această ordonanţă se tergiversează punerea în aplicare a legii.

2. amendamentul a fost respins prin vot.
	Camera Deputaţilor

	2.
	Art.II. - (1) Termenul prevăzut la art. 10 alin. (1) din Legea nr. 165/2013 se prorogă până la data de 1 septembrie 2014.

(2) Termenul prevăzut la art. 20 alin. (4) din Legea nr. 165/2013 se prorogă până la data de 1 ianuarie 2015.


	
	Art. II

(1) Termenul prevăzut la art.10 alin.(1) din Legea nr. 165/2013 se prorogă până la data de 1 iunie 2014.

(2) Termenul prevăzut la art.20 alin.(4) din Legea nr. 165/2013 se prorogă până la data de 1 septembrie  2015.

Autor: deputat Tinel Gheorghe


	1. pentru corelare cu art.1

2. amendamentul a fost respins prin vot
	Camera Deputaţilor

	3.
	Art.III. - Termenul prevăzut la art. III din Ordonanţa de urgenţă a Guvernului nr. 71/2013 pentru modificarea şi completarea Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome şi pentru prorogarea unui termen, publicată în Monitorul Oficial al României, Partea I, nr. 388 din 28 iunie 2013, se prorogă până la data de 30 iunie 2014, inclusiv.
	
	Se abrogă

Autor: deputat Tinel Gheorghe


	1. Nu sunt de acord cu prevederile acestui articol deoarece ar fi trebuit să intre în vigoare încă din anul 2012

2. amendamentul a fost respins prin vot
	Camera Deputaţilor

